text: Facebook skaffer møbler til hjemløse
  29 maj 2013 kl. 06.47
  Masser af brugte møbler strømmer til Kirkens Korshærs Genbrugscenter i Horsens og fordeles til hjemløse, der står for at skulle flytte i egen lejlighed.
  Kirkens Korshær skaffer de mange møbler via Facebook.
  De mange møbler og andet inventar skyldes en stor interesse for Facebook-siden Har du noget til overs?
  Siden startede i det små for halvandet år siden, men befolkningens overvældende lyst til at give hjemløse deres brugte møbler har nu resulteret i en fast aftale med Genbrugscentret i Horsens om at afhente møbler m.m. hjemme hos folk.
  Facebook-siden har indtil videre 150 venner over hele landet.
  